Na osnovu člana 13 stav 1 Zakona o naučnoistraživačkoj djelatnosti („Službeni list CG“, br. 80/10, 57/14 i 82/20), člana 12 Zakona o inovacionoj djelatnosti („Službeni list CG“, br. 82/20) i Odluke o raspisivanju Konkursa za podsticanje učešća u Okvirnom programu za istraživanje i inovacije “Horizont Evropa” u 2025. godini, broj 12/3-633/25-1275/1, od 12.02.2025. godine,

**MINISTARSTVO PROSVJETE, NAUKE I INOVACIJA**

**objavljuje**

# KONKURS

**ZA PODSTICANJE UČEŠĆA U OKVIRNOM PROGRAMU ZA ISTRAŽIVANJE I INOVACIJE “HORIZONT EVROPA”**

**U 2025. GODINI**

**sa ukupnim iznosom sredstava od 160.000 €**

Ministarstvo prosvjete, nauke i inovacija (u daljem tekstu: Ministarstvo) će u 2025. godini sufinansirati aktivnosti koje se tiču Okvirnog programa za istraživanje i inovacije “Horizont Evropa”, u smislu pripreme projektnih predloga za prijavu na pozive, umrežavanja i saradnje i realizacije obuka, u skladu sa prioritetima i programima od opšteg interesa, navedenim u članu 10 Zakona o naučnoistraživačkoj djelatnosti, te u skladu sa članom 11 Zakona o inovacionoj djelatnosti, sa ciljem povećanja učešća organizacija iz Crne Gore u ovom programu.

|  |  |  |  |
| --- | --- | --- | --- |
| **Red. br.** | **Tačka / aktivnost** | **Najveći iznos po prijavi** | **Ukupna opredijeljena sredstva** |
| 1 | Ekspertska podrška u postupku pripreme projektnog predloga | 2.000 € | 30.000 € |
| 2 | Učešće na događajima umrežavanja | 1.500 € | 30.000 € |
| 3 | Nagrada za ustanove – koordinatore pozitivno ocijenjenih projektnih predloga u programu HE, koji nisu prihvaćeni za finansiranje | 2.000 € | 10.000 € |
| 4 | Učešće delegata u Programskim odborima i nacionalnih kontakt osoba na sastancima tijela Evropske komisije za program „Horizont Evropa“ | zavisiće od troškova puta, smještaja i boravka | 20.000 € |
| 5 | Podsticanje učešća u Stubu III – Inovativna Evropa | 20.000 € | 50.000 € |
| 6 | Realizacija obuka u programu „Horizont Evropa“ | 5.000 € | 20.000 € |

U slučaju da, nakon isteka roka za dostavljanje prijava, u okviru navedenih tačaka Konkursa preostanu neutrošena sredstva, Ministarstvo prosvjete, nauke i inovacija može posebnom odlukom izvršiti potrebno preusmjeravanje sredstava između tačaka Konkursa.

## EKSPERTSKA PODRŠKA U POSTUPKU PRIPREME PROJEKTNOG PREDLOGA

Ministarstvo će u 2025. godini (su)finansirati troškove angažovanja eksperta koji će organizaciji sa sjedištem u Crnoj Gori pružiti usluge stručne podrške u pripremi projektnog predloga za prijavljivanje na pozive u okviru programa „Horizont Evropa“.

Na Konkurs se mogu prijaviti pravna lica, registrovana u Crnoj Gori, koja su započela postupak pripreme projektnog predloga za neki od poziva otvorenih u okviru programa „Horizont Evropa“, za koje rok za prijavu ističe u 2025. godini, u svojstvu koordinatora ili partnera na projektu.

Neophodno je da pravno lice podnosilac prijave (u daljem tekstu: organizacija) dostavi predlog eksperta kojeg želi da angažuje. Navedeni ekspert mora ispunjavati sljedeće kriterijume:

* ima iskustvo u koordiniranju najmanje 3 Horizont 2020 ili Horizont Evropa projekta (Dokaz: kopija Ugovora o finansiranju);
* ima najmanje 10 godina radnog iskustva u rukovođenju međunarodnim ili nacionalnim projektima (Dokaz: lista projekata kojima je rukovodio, potpisana od strane eksperta); i
* ima najmanje VII-1 nivo kvalifikacije obrazovanja (Dokaz: kopija diplome).

Organizacija podnosilac prijave dostavlja:

* prijavni obrazac, koji uključuje opis ideje projekta, uz navođenje konkretnog poziva na koji se prijavljuje i spiska članova konzorcijuma;
* biografiju (CV) eksperta kojeg organizacija planira da angažuje, uz dokaze da ispunjava ovim Konkursom tražene kriterijume;
* dokaz o dogovoru članova konzorcijuma za zajedničku pripremu prijave (pisma namjere); i
* izjavu rukovodioca organizacije, ovjerenu od strane nadležnog organa (opštine, suda ili notara), da će dodijeljena sredstva biti utrošena namjenski.

**Nakon podnošenja prijave projekta na Horizont Evropa poziv**, organizacija se obavezuje da Ministarstvu dostavi dokaze: da je podnijeta prijava na poziv za koji je tražena podrška Ministarstva, dokaz o uplati naknade ekspertu (izvještaj iz banke), kao i Izvještaj eksperta, sve u roku od 10 dana od dana podnošenja prijave. U suprotnom, organizacija će biti u obavezi da vrati neutrošena, odnosno nenamjenski utrošena sredstva. U slučaju nedostavljanja navedenih dokaza, u predviđenom roku, ustanova će biti u obavezi da vrati sva uplaćena sredstva.

Pravo na (su)finansiranje troškova angažovanja eksperta iz ove tačke Konkursa, organizacija može ostvariti **samo jednom** tokom 2025. godine.

Maksimalni iznos (su)finansiranja po jednoj prijavi je **2.000 €**, a ukupna planirana sredstva za ovu namjenu iznose **30.000 €**.

Ukoliko je organizacija već ostvarila podršku Ministarstva u postupku pripreme projektnog predloga u 2025. godini uz konsultaciju sa ekspertom, nema pravo na sufinansiranje troškova po ovoj tački Konkursa.

Konkurs za (su)finansiranje ove namjene otvoren je do 5. decembra 2025. godine, odnosno do utroška planiranih sredstava.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Anđela Radulović**

e-mail: [andjela.grujicic@mpni.gov.me](mailto:andjela.grujicic@mpni.gov.me)

1. **UČEŠĆE NA DOGAĐAJIMA UMREŽAVANJA**

Ministarstvo će u 2025. godini (su)finansirati troškove učešća na događajima umrežavanja (tzv. brokerage events), za sva lica zainteresovana za podnošenje prijave projekta na pozive u okviru EU Okvirnog programa za istraživanja i inovacije „Horizont Evropa“, odnosno za lica koja imaju konkretnu ideju za podnošenje prijave na neki od poziva u ovom programu.

Cilj je podsticanje potencijalnih podnosilaca prijava iz Crne Gore da učestvuju u događajima umrežavanja organizovanim u inostranstvu, kako bi se bolje povezali sa podnosiocima prijava van Crne Gore i povećali šanse za uspješnost predloga projekata koji su u pripremi, a koji se odnose na bilo koji od poziva programa Horizont Evropa.

Događaji se održavaju u inostranstvu i zahtijevaju fizičko prisustvo učesnika, a mogu ih organizovati različite mreže nacionalnih kontakt osoba (NCP) Horizont Evropa programa, Evropske unije i/ili drugih subjekata, mreža ili inicijativa čiji je cilj stvaranje konzorcijuma zainteresovanih za pripremu i prezentovanje projektnih predloga.

Ukoliko jedan od ciljeva navedenog događaja nije stvaranje konzorcijuma zainteresovanih za pripremu i prezentovanje projektnih predloga, Ministarstvo neće prihvatiti da (su)finansira prijavu.

Zainteresovano lice za dobijanje granta za putovanja u obavezi je da **najprije kod kontakt osobe za ovu tačku Konkursa izvrši provjeru podobnosti događaja sa ovom tačkom Konkursa**. Nakon dobijanja potvrde da je predmetni događaj u skladu sa ciljevima ove tačke Konkursa, zainteresovano lice treba da izvrši **registraciju za izabrani događaj**. Tek nakon dobijanja potvrde registracije za učešće na događaju, zainteresovano lice podnosi Ministarstvu prijavu za dodjelu granta.

Sredstva granta mogu se koristiti **isključivo za troškove puta, smještaja i kotizacije**.

Podnosilac prijave dostavlja:

* prijavni obrazac;
* dokaz o registraciji za učešće na događaju;
* dokaz da se događaj organizuje sa ciljem stvaranja konzorcijuma zainteresovanih za pripremu i prezentovanje projektnih predloga; i
* dokaz o troškovima puta i smještaja podnosilac prijave dostavlja **tek nakon dobijanja potvrde od strane Ministarstva da je predmetna prijava prihvaćena za finansiranje**.

U roku od 15 dana od dana povratka sa putovanja, dobitnik granta je u obavezi da Ministarstvu prosvjete, nauke i inovacija dostavi **Izvještaj o realizovanom učešću na događaju** (narativni i finansijski, uz dokaze o utrošenim sredstvima), na obrascu koji je u prilogu ovog Konkursa, kao i Listu ostvarenih kontakata na događaju.

Ukoliko dobitnik granta ne realizuje putovanje, iz bilo kojeg razloga, ili ga ne realizuje u skladu sa planiranim budžetom, biće u obavezi da vrati neutrošena, odnosno nenamjenski utrošena sredstva. U slučaju nedostavljanja Izvještaja o realizovanom učešću na događaju (sa dokazima o utrošenim sredstvima), u predviđenom roku, dobitnik granta će biti u obavezi da vrati sva uplaćena sredstva.

Ministarstvo će podržati najviše dva učesnika iz iste organizacije po ovoj tački Konkursa.

Maksimalni iznos (su)finansiranja po jednoj prijavi je do **1.500 €**, a ukupna planirana sredstva za ovu namjenu iznose **30.000 €**.

Konkurs za (su)finansiranje ove namjene otvoren je do 5. decembra 2025. godine, odnosno do utroška planiranih sredstava.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Nevena Đurović**

e-mail: [nevena.djurovic@mpni.gov.me](mailto:nevena.djurovic@mpni.gov.me)

1. **NAGRADA ZA USTANOVE – KOORDINATORE POZITIVNO OCIJENJENIH PROJEKTNIH PREDLOGA U PROGRAMU HORIZONT EVROPA, KOJI NIJESU PRIHVAĆENI ZA FINANSIRANJE**

Ministarstvo će nagraditi organizacije iz Crne Gore za prijavljene projekte u EU programu za istraživanje i inovacije Horizont Evropa, u svojstvu koordinatora, koji su tokom 2025. godine pozitivno ocijenjeni (tj. imaju više od predviđenog minimalnog broja poena), a nijesu prihvaćeni za finansiranje od strane EU.

Organizacija može dobiti nagradu za svaki pozitivno ocijenjeni Horizont Evropa projekat zasebno, a koji ima više od predviđenog minimalnog broja poena.

Organizacija podnosilac prijave dostavlja dokaz o pozitivnoj ocjeni projekta, sa jasno naznačenim koordinatorskim statusom ustanove iz Crne Gore.

Maksimalni iznos (su)finansiranja po jednoj prijavi je **2.000 €**, a ukupna planirana sredstva za ovu namjenu iznose **10.000 €**.

Konkurs za (su)finansiranje ove namjene otvoren je do 5. decembra 2025. godine, odnosno do utroška planiranih sredstava.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Mr Martina Lukić**

e-mail: [martina.lukic@mpni.gov.me](mailto:martina.lukic@mpni.gov.me)

1. **UČEŠĆE EKSTERNIH DELEGATA U PROGRAMSKIM ODBORIMA I NACIONALNIH KONTAKT OSOBA NA SASTANCIMA TIJELA EVROPSKE KOMISIJE U PROGRAMU HORIZONT EVROPA**

Ministarstvo će finansirati troškove učešća eksternih delegata iz Crne Gore u Programskim odborima i nacionalnih kontakt osoba (NCP) na sastancima tijela Evropske komisije za EU program za istraživanje i inovacije Horizont Evropa, koji se održavaju u 2025. godini.

Kandidati (delegati i NCP) podnose prijavu (sa pratećom dokumentacijom) lično, najmanje tri sedmice prije održavanja sastanka, na osnovu čega će biti finansirani putni troškovi (troškovi prevoza i boravka).

Podnosilac prijave dostavlja:

* prijavni obrazac;
* poziv za učešće, sa agendom;
* rezervaciju povratne karte, sa dokazom o cijeni ((pred)račun, izvod iz cjenovnika prevoznika itd); i
* rezervaciju smještaja, sa dokazom o cijeni – predračun.

Nakon realizovanog učešća na sastanku tijela Evropske komisije, kandidat Ministarstvu podnosi Izvještaj i dužan je da kod Evropske komisije sprovede proceduru refundacije troškova prevoza, gdje je primjenjivo, o čemu dostavlja dokaz uz Izvještaj.

U slučaju kada se troškovi puta i/ili boravka refundiraju od strane Evropske komisije, podnosilac prijave je dužan da u roku od 15 dana od dana refundacije odobreni iznos za ove namjene u okviru ovog konkursa vrati u državni budžet.

Troškovi učešća delegata i NCP u Programskim odborima i na sastancima tijela Evropske komisije za program Horizont Evropa obračunavaće se na osnovu Internog pravila broj 12/3-633/25-3665/1 od 02.04.2025. godine.

Ukupna planirana sredstva za ovu namjenu iznose **20.000 €**.

Konkurs za (su)finansiranje ove namjene otvoren je do 5. decembra 2025. godine, odnosno do utroška planiranih sredstava.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Mr** **Martina Lukić**

email: [martina.lukic@mpni.gov.me](mailto:martina.lukic@mpni.gov.me)

1. **PODSTICANJE UČEŠĆA U STUBU III – INOVATIVNA EVROPA**

Ministarstvo će sufinansirati aktivnosti koje se odnose na podsticanje učešća u EU Okvirnom programu za istraživanja i inovacije „Horizont Evropa“ – Stub III Inovativna Evropa, a koje obuhvataju:

* pripremu projektnih prijava za Evropski savjet za inovacije (European Innovation Council) i Evropske inovacione sisteme (European Innovation Ecosystems), i
* podsticanje partnerstava u okviru Zajednica znanja i inovacija Evropskog instituta za inovacije i tehnologiju (EIT KIC).

Na Konkurs se mogu prijaviti organizacije sa sjedištem u Crnoj Gori, koje pripadaju vrsti organizacije koja je prihvatljiva kao podnosilac projektne prijave (koordinator projekta, partner na projektu, pridruženi partner i sl.) prema kriterijumima određenog poziva u okviru Programa „Horizont Evropa“ – Stub III Inovativna Evropa, ili koje su prihvaćene za partnerstvo u EIT KIC-u. Organizacija može ostvariti pravo na sufinansiranje aktivnosti u okviru ove tačke Konkursa po osnovu **samo jedne prijave**, osim u slučaju prijava za *EIC Accelerator*, gdje je prihvatljivo ostvariti pravo na sufinansiranje više od jedne aktivnosti, pod uslovom da aktivnosti pripadaju različitim fazama ovog poziva.

Dodatni uslovi za specifične podtačke Programa:

* **Podtačka 1: Evropski savjet za inovacije**:

- Za Pathfinder (obavezno) i Transition (gdje je primjenjivo): Ugovor o konzorcijumu; i

- Za EIC Accelerator II faza : Dokaz o EU pozitivnoj ocjeni u I fazi.

* **Podtačka 2: Evropski inovacioni ekosistemi:**
* Ugovor o konzorcijumu.
* **Podtačka 3: Zajednice znanja i inovacija Evropskog instituta za inovacije i tehnologiju**:
* Potvrda o prihvatanju učešća u partnerstvu EIT-a.

Iznos podrške po pojedinačnoj prijavi i opravdani troškovi:

**Podtačka 1: Evropski savjet za inovacije (European Innovation Council – EIC):**

* *Pathfinder* – do 10.000 €:
* razvojne usluge ili troškovi razvoja (angažovanje eksternog eksperta);
* troškovi učešća na relevantnim događajima (kotizacije, prevoz, dnevnice i smještaj); i
* administrativni i režijski troškovi.
* *Transition* – do 10.000 €:
* razvojne usluge ili troškovi razvoja (angažovanje eksternog eksperta);
* troškovi učešća na relevantnim događajima (kotizacije, prevoz, dnevnice i smještaj); i
* administrativni i režijski troškovi.
* *Accelerator*:

*I faza* – do 10.000 €:

* razvojne usluge ili troškovi razvoja (angažovanje eksternog eksperta);
* troškovi učešća na relevantnim događajima (kotizacije, prevoz, dnevnice i smještaj); i
* administrativni i režijski troškovi.

*II faza* – do 20.000 €:

* naknade za rad zaposlenih angažovanih na inovativnom projektu (maksimalno 30% od ukupnog iznosa projekta);
* troškovi novog zapošljavanja (maksimalno 1 zaposlenog lica);
* materijalni troškovi (srednja i sitna oprema, repromaterijal i sl);
* razvojne usluge ili troškovi razvoja (angažovanje eksternog eksperta);
* troškovi učešća na relevantnim događajima (kotizacije, prevoz, dnevnice i smještaj); i
* administrativni i režijski troškovi.

**Podtačka 2: Evropski inovacioni sistemi (*European Innovation Ecosystems – EIE*) –** do 20.000 €:

* razvojne usluge ili troškovi razvoja (angažovanje eksternog eksperta);
* troškovi učešća na relevantnim događajima (kotizacije, prevoz, dnevnice i smještaj); i
* administrativni i režijski troškovi.

**Podtačka 3: Zajednice znanja i inovacija Evropskog instituta za inovacije i tehnologiju** (*European Institute for Innovation and Technology – EIT KICs*) – do 80% godišnje članarine ili maksimalno 8.000 €:

* troškovi članarine za članstvo koje je započeto u 2025. godini.

Za prijavljivanje u okviru podtačaka 1. (Evropski savjet za inovacije) i 2. (Evropski inovacioni ekosistemi), organizacija podnosilac prijave dostavlja:

* prijavni obrazac;
* obrazac projektne prijave;
* biografije (Curriculum Vitae):
  + biografija rukovodioca projekta,
  + biografija/e članova projektnog tima,
  + biografija/e eksternih eksperata; i
* Izjava o sufinansiranju (ako je primjenljivo).

Za prijavljivanje u okviru podtačke 3. (Zajednice znanja i inovacija Evropskog instituta za inovacije i tehnologiju), organizacija podnosilac prijave dostavlja:

* prijavni obrazac;
* kopiju iskaza interesovanja organizacije podnosioca prijave za partnerstvo u EIT KIC-u koja je podnijeta EIT-u;
* kopiju potvrde[[1]](#footnote-1) EIT KIC-a o prijemu organizacije u članstvo u toku 2025. godine.

Formalnu ispunjenost uslova za učešće na Konkursu (administrativnu provjeru) vršiće Ministarstvo. Nakon administrativne provjere, sve prijave koje su ispunile tražene uslove, biće upućene na evaluaciju[[2]](#footnote-2). Proces evaluacije će sprovoditi stalna tročlana komisija koju će, posebnim Rješenjem, imenovati Ministarstvo.

Ocjenjivanje prijava će se vršiti prema sljedećim kriterijumima:

1. kvalitet projektne ideje (najviše 30 bodova);
2. kvalitet tima koji sprovodi projekat (najviše 20 bodova);
3. kvalitet predloženih pripremnih aktivnosti i plana implementacije (najviše 30 bodova);
4. usklađenost predloženog finansijskog plana i predloženih pripremnih aktivnosti (najviše 20 bodova).

Ukupna planirana sredstva za ovu tačku konkursa iznose **50.000 €**.

Prag prolaznosti prijava je 70 od 100 bodova. Ako je prijava po bilo kojem od utvrđenih kriterijuma ocijenjena brojem bodova 0, postupak daljeg ocjenjivanja se prekida. Dodjela sredstava će se vršiti u skladu sa redosljedom zaprimljenih prijava koje su pozitivno ocijenjene i raspoloživim sredstvima.

Konkurs za (su)finansiranje ove namjene otvoren je **do 5. decembra 2025. godine, odnosno do utroška planiranih sredstava**.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Aleksandra Mugoša**

e-mail: [aleksandra.mugosa@mpni.gov.me](mailto:aleksandra.mugosa@mpni.gov.me)

1. **REALIZACIJA OBUKA U HORIZONT EVROPA PROGRAMU**

Ministarstvo će finansirati realizaciju 4 obuke za potrebe jačanja kapacite crnogorske istraživačke i inovacione zajednice u vezi sa EU Okvirnim programu za istraživanje i inovacije „Horizont Evropa“.

Obuke mogu biti realizovane na sljedeće teme :

Tema 1**. Priprema projektnog prijedloga**

Modul 1: Razvoj projektne ideje i pisanje predloga projekta

Modul 2: Identifikacija mogućnosti finansiranja

Modul 3: Formiranje konzorcijuma i pronalaženje/angažovanje partnera

Tema 2. **Implementacija projekta**

Modul 1: Osnove upravljanja projektom

Modul 2: Upravljanje rizikom i strategije ublažavanja

Modul 3: Efikasna komunikacija, vidljivost i saradnja

Tema 3. **Administrativni, pravni i finansijski aspekti Horizont Evropa projekata**

Modul 1: Pravni okviri i usklađenost

Modul 2: Finansijsko upravljanje i budžetiranje

Modul 3: Pregovaranje i upravljanje ugovorima

Tema 4. **Izvještavanje i evaluacija**

Modul 1: Izvještavanje o ispunjenju obaveza

Modul 2: Finansijsko izvještavanje i revizija

Modul 3: Evaluacija i procjena uticaja

Predmetne obuke treba da:

* budu realizovane tokom 2025. godine, u terminu koji bi bio dogovoren u saradnji sa Ministarstvom;
* obuhvate najmanje 20 učesnika iz Crne Gore, po obuci;
* traju najmanje 5 radnih dana, minimum 6 radnih sati po danu;
* budu koncipirane na jasan i učesnicima razumljiv način; i
* obuhvate materijale potrebne za realizaciju obuke (prezentacije, zadaci za učesnike i sl.).

Podnosilac prijave (realizator obuke) treba da ispunjava sljedeće kriterijume:

* ima iskustvo u koordiniranju najmanje 3 Horizont 2020 ili Horizont Evropa projekata (Dokaz: kopija Ugovora o finansiranju);
* ima najmanje 10 godina radnog iskustva u rukovođenju međunarodnim ili nacionalnim projektima (Dokaz: lista projekata kojima je rukovodio, potpisana od strane eksperta);
* ima najmanje VII-1 nivo kvalifikacije obrazovanja (Dokaz: kopija diplome); i
* ima iskustvo u vođenju radionica/obuka za pisanje Horizont Evropa projekata.

Podnosilac prijave (realizator obuke) dužan je da dostavi:

* prijavni obrazac;
* svoju biografiju (CV);
* dokaz da ima iskustvo u koordiniranju najmanje 3 Horizont 2020 ili Horizont Evropa projekata;
* dokaz da ima iskustvo u vođenju radionica/obuka za pisanje Horizont Evropa projekata; i
* dokaz da ima najmanje VII-1 nivo kvalifikacije obrazovanja (kopija diplome).

Podnosilac prijave može biti fizičko lice (crnogorski ili strani državljanin) ili pravno lice (koje je registrovano za pružanje usluga mentorstva za pisanje projekata u Crnoj Gori ili sa sjedištem van Crne Gore). Ukoliko je podnosilac prijave pravno lice, mentor kojeg predlaže za održavanje obuke mora da ispunjava uslove koji se traže za realizatora obuke.

Ukupna planirana sredstva za ovu tačku konkursa iznose **20.000 €**, a planirana sredstva za realizaciju jedne obuke iznose do **5.000 €.**

Konkurs za (su)finansiranje ove namjene otvoren je do 5. maja 2025. godine. Ministarstvo će razmotriti dostavljene prijave i izvršiti izbor 4 prijave, u skladu sa kojima će biti održane obuke.

Zainteresovani kandidati se mogu prijaviti za mentorstvo za jednu ili više tema navedenih u ovoj tački Konkursa. Ukoliko se prijavljuju za više tema, potrebno je za svaku temu dostaviti poseban prijavni obrazac.

Navedenu prijavnu dokumentaciju (odgovarajući prijavni obrazac, sa pratećom dokumentacijom) potrebno je dostaviti u elektronskoj formi i do utvrđenog roka. Prijavni obrasci su takođe dostupni na online platformi [inovacije.gov.me](http://www.inovacije.gov.me), preko koje se vrši prijavljivanje na ovu programsku liniju.

Kontakt osoba: **Anđela Radulović**

e-mail: [andjela.grujicic@mpni.gov.me](mailto:andjela.grujicic@mpni.gov.me)

1. Potvrda EIT KIC-a o prijemu organizacije u članstvo u toku 2025. godine mora sadržati: datum početka članstva, trajanje članstva, i iznos članarine za 2025. godinu. [↑](#footnote-ref-1)
2. Evaluacija se vrši za prijave podnijete u okviru podtačaka 1. i 2. ove tačke Konkursa. Za podtačku 3. vrši se samo administrativna provjera. [↑](#footnote-ref-2)